open-index/open-wikipedia-markdown huggingface dataset:
Siria

**Siria**, tauka dikumbai resmi enggau nama **Republik Arab Siria**, iya nya sebengkah menua di Asia Barat ti bepalan ba Timur Mediterranean enggau Levant. Iya dikelingi Tasik Mediterranean ba barat, Turki ba utara, Iraq ba timur enggau tenggara, Jordan ba selatan, enggau Israel enggau Lebanon ba barat daya. Menua tu nyadi sebuah republik ti bisi 14 kandang menua gabenor nyadi subbagian. Menua ke ngembuan tanah rata ke subur, bukit ke tinggi, sereta padang pasir, Siria nyadi palan endur mayuh macham bansa enggau pengarap, nyengkaum bansa Arab, Assiria, Armenia, Circassia, Gerika, Turkmen, Kurd, Albania, enggau Chechen. Raban pengarap ke bisi dia nyengkaum orang Islam, Kristian, Alawit, Judah, enggau Druze. Indu nengeri sereta nengeri ke pemadu besai iya nya Damaskus. Arab nya raban bansa ke pemadu besai dia, lalu Islam Sunni nyadi pengarap ke pemadu besai. Syria diatu nyadi siti aja menua ti diperintah Ba'athis, ke megai sosialisme engggau nasionalisme Arab.

## Penyanding
Sitan

**Sitan**, nya siti entiti dalam pengarap-pengarap Abrahamik ti ngumpan mensia ngagai dosa tauka penyai. Dalam pengarap Judah, Sitan dipeda nyadi ejen ti nunduk ngagai Petara, biasa iya dianggap nyadi metafora ke yetzer hara, tauka "kechenderungan ti jai". Dalam pengarap Kristian enggau Islam, Sitan tu melikat tauka jin ti udah labuh ti udah ngelaban Allah Taala, ti taja pia ngemendarka iya kuasa sementara atas dunya ti udah labuh enggau mayuh antu. Dalam Quran, Shaitan, tauka dikumbai enggau nama Iblis, iya nya entiti ti digaga ari api ti dibuai ari Serega laban iya enggai nunduk ba mua Adam ti baru ditempa lalu ngasut mensia bedosa enggau chara ngerampit runding sida enggau *waswās* ("evil suggestions").

## Malin
Siti Nordiana

**Siti Nordiana Alias** (ada 22 November 1984) iya nya siku penyanyi, pelakun, penulis lagu enggau indu dagang Malaysia. Iya ngepunka karier muzik maya umur 15 taun lalu udah ngeluarka enam iti album studio nyentuk ke diatu. Nama iya niki baru pengudah nyereta musim kedua *Gegar Vaganza*, menang ba pekit nya ba taun 2015.

## Penyanding
Song Ji-hyo

**Cheon Soo-yeon** (; ada **Cheon Seong-im**, 15 Ogos 1981), dikelala enggau nama pentas iya **Song Ji-hyo** (), nya siku pelakun enggau model ari Korea Selatan. Song siku ari pelakun tetap ba randau variety Korea Selatan *[[Running Man (South Korean TV series)|Running Man]]* kenyau ari 2010, ke ngaga iya tebilang serata dunya. Iya kala nyadi model kulit Majalah Kiki sebedau iya ngaga pemungkal belakun dalam filem *[[Wishing Stairs]]* (2003). Iya ngaga debut televisyen dalam cherita komedi romantik *[[Princess Hours]]* (2006) enggau cherita besejarah *[[Jumong (TV series)|Jumong]]* (2006). Song udah nya nerima pengangkun ti lebih luas ketegal pengawa iya dalam filem *[[A Frozen Flower]]* (2008), *[[New World (2013 film)|New World]]* (2013), siri TV *[[Emergency Couple]]* (2014) enggau *[[Was It Love?]]* (2020), enggau filem keterubah iya dikeluarka pengudah pun maya pandemik COVID-19 kenyau Mac 2020 ba Korea Selatan, *[[Intruder (2020 film)|Intruder]]* (2020), ti nerima timbal ti manah ari bala orang ti meda wayang taja pan iya dikeluarka maya pandemik.
Slovenia

**Slovenia** (Jaku Slovenia: Slovenija) tauka **Republik Slovenia** (Jaku Slovenia: Republika Slovenija), nya sebengkah menua ba selatan Eropah Tengah. Slovenia bekunsi garis entara menua enggau Itali ba barat, Austria ba utara, Hungari ba timur laut, Kroasia ba selatan enggau tenggara, lalu ngembuan pantai pandak ba Tasik Adriatik ba barat daya. Slovenia tebal agi begunung sereta behutan, ngembuan pemesai 20,271 km2  lalu ngembuan penyampau tubuh urung 2.1 juta iku. Jaku Slovenia, sebengakah takang ari jaku-jaku Slav Selatan, nyadi jaku resmi menua tu. Slovenia ngembuan iklim benua ti tebal agi angat, enggau pengechuali Littoral Slovenia enggau Alps Julian. Iklim sub-mediterranean datai ba ujung utara Dinaric Alps ti meraka menua nya nuju barat laut–tenggara. Julian Alps ba barat laut ngembuan iklim alpine. Nuju timur laut Lembang Pannonian, iklim benua tampak agi. Ljubljana, indu nengeri enggau mengeri pemadu besai Slovenia, ari sukut geografi semak enggau tengah menua nya.

## Kereban sanding
Sosiologi

**Sociologi** iya nya pansik saintifik pasal mensia mayuh ti fokus ngagai mensia mayuh, ulah sosial mensia, pola kaul sosial, interaksyen sosial, enggau aspek budaya ti bekaul enggau pengidup besehari-sehari. Dikumbai nyadi sebagi ari kededua sains sosial enggau humaniti, sosiologi ngena mayuh macham chara pansik empirikal enggau analisis kritikal . dikena ngerembaika tubuh penemu pasal atur sosial enggau ubah sosial. Pekara subjek sosiologi iya nya ari analisis tikas mikro interaksyen enggau ejensi individu nyentuk ngagai analisis tikas makro sistem sosial enggau struktur sosial. Pansik sosiologi terapan tau dikena terus ngagai polisi enggau pengelantang sosial, lalu langkah rapat teori tau fokus ngagai pemereti ati proses sosial enggau chara fenomenologi.

## Kereban sanding
Spageti

**Spageti** () iya nya pasta ti panjai, nipis, tegap, betukuh silinder. Iya nyadi batang pemakai Itali. Baka pasta bukai, spageti digaga ari gandum ke digiling, ai, lalu kekadang diberi vitamin enggau mineral. Spageti Itali biasa iya digaga ari semolina durum-gandum. Selalu iya pasta nya bechura putih laban tepung ti udah ditapis dikena, tang tepung gandum tau ditambah. *Spaghettoni* iya nya tukuh spageti ti tebal agi, lalu spageti iya nya tukuh ti nipis agi. Capellini tu spageti ti amat nipis, lalu bihun nunjukka penebal ti entara.

Keterubah iya, spaghetti ketara panjai, tang pemanjai ke pandak agi bulih populariti maya setengah abad ke-20 lalu diatu iya pemadu suah bisi dalam pemanjai 25–30 cm (10–12 in). Mayuh macham lauk pasta bepelasarka iya lalu iya suah disaji enggau sos tomato, dagin tauka sayur.

## Asal nama
*Spaghetti* iya nya tukuh jamak ari leka jaku Itali *spaghetto*, ke mai reti 'tali nipis'.

## Malin
Spaoh

**Spaoh** nya siti nengeri mit sereta pelilih mit ungkup Pelilih Menua Betong, Begian Betong ba negeri Sarawak, Malaysia.

Ari sukut geografi (ukai ari sukut perintah), Spaoh dibagi ngagai kandang menua baka Ili Pasar Spaoh, Kandang Menua Buda, Paku Ili (Brutan), Ulu Paku enggau Ulu Anyut.

## Sejarah
Spaoh Mit ditumbuhka Bansa China Hakka dalam taun 1946. Maya nya suba, bisi empat blok kedai, enggau lapan buah kedai ba tiap blok.

Empat blok kedai tu ngelingi Spaoh Wharf. Diatu, nengeri Spaoh agi bisi empat blok kedai tu.

## Ekonomi
Nengeri mit tu ngerembai dalam taun 1960-an berindik ari rega getah ti majak niki. Produk getah dianjung pansut ari Spaoh ke Kuching nengah genturung pendiau mit Pusa. Datai ba taun 1970-an, ekonomi bandar tu berengkah nurun ketegal penyatup ari nengeri enggau genturung pendiau bukai semak kelebih agi Debak.

## Malin
Statistik

**Statistik** iya nya pampang matematik terapan ti bekaul enggau ngumpul, nusun, ngaga analisis, macha enggau mantaika data. Statistik deskriptif ngaga simpul data lalu statistik inferensial ngaga ramalan. Statistik mantu dalam pengawa mansik mayuh bengkah bidang bukai baka sains, perubat, ekonomi, psikologi, politik enggau dagang. Orang ke gawa ba statistik dikumbai pakar statistik. Kelimpah ari nyadi nama sesebengkah bidang pelajar, leka jaku "statistik" mega tau mai reti lumur ti dikena nerangka data tauka kaul.

## Penyanding
Stephen Chow

use both this parameter and |birth_date to display the person's date of birth, date of death, and age at death) -->
| death_place        = 
| death_cause        = 
| body_discovered    = 
| resting_place      = 
| resting_place_coordinates = 
| burial_place       = 
| burial_coordinates = 
| monuments          = 
| other_names        =
| citizenship        = 
| education          = 
| alma_mater         = 
| occupation         = 
| years_active       = **As a director:**1994–present**As an actor:**1982–2008
| height             = 
| organization       = 
| agent              = 
| known_for          = 
| notable_works      = 
| television         = 
| spouse             = 
| partner            = 
| children           = 
| parents            = 
| relatives          = 
| awards             = 
| website            = 
| module             = 
| module2            = 
| module3            = 
| module4            = 
| module5            = 
| module6            = 
| signature          = 
| signature_size     = 
| signature_alt      = 
| footnotes          = 
}}
**Stephen Chow** (jaku Kanton: 周星馳, Jyutping: Zau1 Sing1-ci4, ada 22 Jun 1962) iya nya siku pengaga filem, pelakun enggau pelawak Hong Kong. Iya dikelala enggau gaya Mo lei tau ti dibantaika dalam filem iya, lalu dikumbai nyadi “Raja Komedi” ulih media Hong Kong.
Stephen Kalong Ningkan

Tan Sri Datuk Amar **Stephen Kalong Ningkan** (20 Ogos 1920 – 31 Mach 1997) nya siku kaban politik Malaysian ke begawa nyadi Kepala Menteri Sarawak ari taun 1963 nyentukka taun 1966.

## Pengidup tumu enggau pelajar
Stephen Kalong Ningkan udah ada maya 20 Ogos 1920 ba Betong, ti dipegai ari baruh Begian Kedua Sarawak (ke udah nya dikumbai Begian Simanggang).

Iya bebansa champur Iban enggau China, lalu nama China iya Mok Teck Boon. Aki tiri Stephen, Mok Ban Seng, udah ada ba Foshan, Guangdong, China maya taun 1870. Mok ngibun iya. Maya umur iya enam taun, iya mai Ningkan ngagai menua China beberapa taun ngambika Ningkan ulih belajarka budaya enggau jalai pengidup dia. Aki iya midang kena 20 Oktober 1963, maya beumur 93 taun, beberapa bulan pengudah Ningkan mangku pengawa nyadi kepala menteri.

Ningkan kala nyadi tarak ba sekula St. Augustine. Udah Ningkan tembu belajar, iya lalu gawa nyadi kerani tabung getah ari taun 1938 ngagai taun 1939. Iya badu gawa laban deka nyadi Konstabulari Sarawak ari taun 1940 ngagai taun 1946. Iya nyadi konstabel polis dalam taun 1942. Dalam taun 1944, iya masuk dalam Servis Jabatan Pengintupan (SRD), sebengkah gerak balas baruh tanah ti bepalan ba Jesselton (Kota Kinabalu kemaya hari tu). Iya nyadi pengajar ba sekula iya suba di Betong ari taun 1947 ngagai taun 1950.

Ningkan lalu begawa ba sepital kompeni Shell ba Kuala Belait, Brunei ari taun 1950 nyentukka 1961. Iya mega ngambi bidang undang-undang nengah surat ari Institut Regent enggau Kolej Metropolitan ba St Albans, London. Ba sepital nya, iya nyadi chairman Kelab Dayak Shell. Iya nyadi pemungkal enggau presiden Gerempung Dayak Brunei dalam taun 1958 suba.

Indai Ningkan, Kuni anak Karong (ada 1898), udah midang ketegal komplikasyen perut maya 14 Jun 1969, maya umur 71.

## Kereban sanding
Sudan

**Sudan**, tauka nama resmi iya **Republik Sudan**, nya sebengkah menua ba Timur Laut Afrika. Menua tu bekunsi garis entara menua enggau Republik Afrika Tengah ba sepiak barat daya, Chad ba sepiak barat, Ejip ba sepiak utara, Eritrea ba sepiak timur laut, Etiopia ba sepiak tenggara, Libia ba sepiak barat laut, Sudan Selatan ba sepiak selatan, pia mega ngembuan siti tasik iya nya Tasik Mirah ba timur. Sudan ngembuan penyampau tubuh semak 50 juta iku naka taun 2024 lalu ngembuan pemesai 1,886,068 kilometer persegi (728,215 batu persegi), lalu nyadika menua ketiga pemadu besai di Afrika nitihka pemesai sereta ketiga pemadu besai nitihka pemesai dalam Liga Arab. Menua tu nyadi menua pemadu besai nitihka pemesai di Afrika enggau Liga Arab nyentukka Sudan Selatan nyerara diri dalam taun 2011; kenyau ari nya kedua-dua gelar nya udah dipegai Algeria. Indu nengeri Sudan enggau mengeri ke pemadu mayuh mensia iya nya Khartoum.

## Kereban sanding


## Nota
Sugu

**Sugu** tauka **sikat** nya kereban ti begigi ti dikena dalam pengawa ngintu buk dikena ngelurus sereta ngemas buk tauka serat bukai. Sugu entara kereban ke pemadu tuai ke ditemu bala arkeolog, ke tetemuka tukuh ke alus ari palan pengentap pendiau ke bisi kenyau ari 5,000 taun ke udah di Persia.

Sugu ulih digaga ari mayuh macham utai, biasa iya kayu enggau plastik.
Sumatera

**Sumatera** nya siti ari Pulau-pulau Sunda ba Indonesia barat. Iya nyadi pulau pemadu besai ti penuh dalam kandang menua Indonesia, pia mega pulau keenam pemadu besai di dunya enggau pemesai 482,286.55 km2 (182,812 bt.2), nyengkaum pulau-pulau ti besepiak baka Simeulue, Nias, Mentawai, Enggano, pulau-pulau Riau, Bangka Belitung enggau pulau-pulau Krakatoa.
Sumatera Barat

**Sumatera Barat** iya nya sebengkah provinsi di Indonesia ke bepalan ba pulau Sumatera lalu Padang nyadi indu nengeri provinsi tu. Provinsi Sumatera Barat bepalan ba sepemanjai pantai barat Sumatera tengah, tanah tinggi Bukit Barisan ba timur, lalu bisi pulau-pulau ba kandang menua pesisir iya baka Pulau Mentawai. Ari utara ke selatan, sebengkah provinsi ti ngembuan pemesai 42.297,30km² ini bekunsi garis entara menua enggau empat provinsi  bukai, iya nya Sumatera Utara, Riau, Jambi, sereta Bengkulu.

Sumatera Barat nyadi kandang endur diau raban bansa Minangkabau enggau Mentawai, taja pan kandang menua tradisional Minangkabau lebih luas ari kandang menua pentadbiran Provinsi Sumatera Barat ke diatu. Ba tengan taun 2024, pelilih menua tu ngembuan penyampau tubuh 5,788,436 iku enggau majoriti orang Islam. Provinsi tu bisi 12 bengkah kabupaten enggau 7 buah mengeri enggau bagi pelilih menua pentadbiran pengudah kechamatan ba semua kabupaten (kelimpah ari kabupaten Kepulauan Mentawai) diberi nama nyadi nagari.

## Kereban sanding
Sudu

**Sudu** nya siti perengka dikena makai. Sebansa perengka makai, sudu selalu dikena ngambi pemakai lalu tau mega dikena nyukat sereta ngacau utai ramu. Sudu moden selalu iya digaga ari logam enggau plastik.
Sungai

**Sungai** nya sebengkah alur ai ti besai tauka panjai. Bunsu sungai ulih bepun ari danau, mata ai tauka anak sungai.
Sungai Sarawak

**Batang Sarawak** nya siti batang ba Sarawak, Malaysia. Iya nyadi pun penatai ai enggau perengka pengangkut ti beguna ngagai peranak di barat daya Sarawak. Batangga endur ngatur aktiviti lumba enggau main bekaul enggau ai baka Regata Sarawak ti diatur ninting taun ti matak penatai temuai ari serata dunya.

## Begunan

Astana, palan pendiau resmi Yang di-Pertua Negeri Sarawak (Gabenor Sarawak) enggau Begunan Kunsil Negeri Sarawak Baru bepalan ba tebing utara sungai lalu pia mega Fort Margherita.

Iya bejalai sepemanjai Holiday Inn Kuching (diatu diberi nama Hotel Grand Margherita) enggau apartment Riverbank Suites semak sungai. Pejalai Sungai Sarawak bejalai ngelingi nya.

## Tukuh mua bumi

Batang Sarawak labuh ba barat daya Borneo lalu nyadi batang ai Panga Batang Sarawak enggau pemesai urung  . Batang tu bepun ari Tuchung Kapuas sepemanjai garis entara menua enggau Indonesia lalu ngerembai urung  sebedau iya datai ba nanga iya di Nanga Tebas. Dua batang besai Sungai Sarawak iya nya Batang Sarawak Kanan enggau Batang Sarawak Kiba. Anak batang bukai ti beguna nyengkaum Batang Kuap, Batang Tengah, Batang Maong, Batang Bintangor, enggau Batang Padungan . 

Indu nengeri Sarawak, Kuching, gali ba sepemanjai Batang Sarawak lalu nyadi palan pengentap pendiau ke pemadu besai di mengeri dalam panga nya lalu mungkur kededua Kuching Utara enggau Kuching Selatan. Mengeri enggau palan pengentap pendiau ke besai bukai ba panga batang nya nyengkaum Padawan, Mengeri Batu 7, enggau Mengeri Batu 12. Tanda menua ke besai baka Padang Bilun Entarabansa Kuching enggau Palan Konvensyen Borneo mega bisi ba Panga Sarawak. Tama ke dalam agi, Bau, Batu Kawa, enggau palan pengentap pendiau lama Siniawan bisi ba sepemanjai jalai batang. 

## Kereban sanding

* MacKinnon K, Hatta G, Halim H, Mangalik A.1998. The ecology of Kalimantan. Oxford University Press, Australia.
Sungai Shannon

**Sungai Shannon** (, **', **') nya siti sungai ti besai ba Ireland, lalu enggau pemanjai , sungai tu nyadi sungai ke pemadu panjai ba Kepulauan British. Iya nguras Lembangan Sungai Shannon, ti ngembuan pemesai , – kira-kira seperlima ari pemesai menua Ireland.

Dikelala nyadi jalai ai ti beguna kenyau ari jeman kelia, Sungai Shannon keterubah iya ayan dalam kar ulih pakar geografi Graeco-Mesir Ptolemy (kira-kira 100 – kira-kira 170 AD). Sungai tu suah agi nelusur ke selatan ari Shannon Pot di County Cavan sebedau bepusin ke barat lalu mansutka diri ngagai Tasik Atlantik nengah Estuari Shannon ke ngembuan pemanjai . Mengeri Limerick bediri ba endur ai sungai betemu enggau ai tasik muara. Shannon nya pasang surut ba timur Limerick nyentuk ngagai pangkalan tekat ai Ardnacrusha. Tiya Shannon magi barat Ireland (keterubah iya pelilih menua Connacht) ari timur enggau selatan (Leinster enggau sebagi besai Munster; County Clare, nyadi barat Shannon tang sebagi ari pelilih menua Munster, nyadi pengecuali ti besai.) Sungai ngarika sekat fizikal ti besai entara timur enggau barat, enggau kurang ari tiga puluh lima endur betengahka entara kampung Dowra di utara enggau mengeri Limerick di selatan.

## Penyanding
Surat

**Surat** nya siti chara komunikasyen betulis ti ngundan penerang ti dikirum ari pengirum ngagai penerima. Penerang ti bisi dalam surat tu tau betukuh jaku pemuka, pemadah tauka berita, pengawa, peminta, sempekat, perintah, perintah, ripot enggau pemutus enda ngira pematut maya. Kelimpah ari nya, surat mega ulih ngundan jaku pengingat, jaku lalau enggau jaku terima kasih.

Surat ulih dianjung nengah servis pos ti nganjung ngagai alamat ti dituju ngena chara betulis ba sampul surat ti dilekatka enggau bukti bayar ngagai opis pengirum.
Suriname

**Suriname** (nama resmi: **Republik Suriname** (), iya nya sebuah menua ba utara Amerika Selatan, kekadang dikira sebagi ari Karibia enggau Hindia Barat. Suriname nya sebuah menua ti benung mansang enggau tikas pemansang mensia ti sederhana; ekonomi iya balat bepanggai ba pengeraja asal ti mayuh, iya nya bauksit, emas, petroleum, enggau asil betanam betupi. Suriname nyadi kaban Komuniti Karibia (CARICOM), Gerempung Bansa Beserakup, enggau Gerempung Kerejasama Islam.

## Penyanding
SugarBun

**Sugar Bun Corporation Berhad**, dikelala enggau nama dagang iya **SugarBun** nya restoran rantai servis jampat ti keterubah bepalan ba Kuching, Sarawak, Malaysia. Ditumbuhka maya taun 1979, keterubah iya beoperasyen nyadi kedai aiskrim sebedau betukar ngagai industri pemakai jampat. Seraya penatai iya keterubah iya di Sarawak, iya mega bisi endur di negeri Malaysia ke bukai, sereta ba menua Brunei enggay Bangladesh.

Menu ba SugarBun bisi ngayanka mayuh macham pemakai, nyengkaum manuk broasted goreng, beras gurih enggau burger ikan, ti udah nyadi popular ba bala penguna. Kelimpah ari pemeri klasik, SugarBun ngemasukka tradisyen kulinari menua Sarawak enggau Borneo ngagai menu iya, nangkup mayuh macham pengerindu enggau pengerindu.

## Sejarah

### Asal penatai ti tumu
Ditumbuhka dalam taun 1979 semak Panggung Teater Kenyalang di Kuching, Sarawak SugarBun bepun nyadi siti kedai aiskrim enggau snek ti ditumbuhka Wung, siku orang dagang. Dibiuhka jaku ti tau dikeingatka iya maya pejalai ke Taiwan, iya meri nama nya SugarBun, lalu enggau nya ngepunka pengawa numbuhka jenama nya.

### Alih budaya
Dalam taun 1980-an, lebuh Sarawak bisi pilih pemakai ti mimit, SugarBun ngerebut awakka dibantaika ketegal peranak menua nya ke majak rindu enggau peneleba makai kontemporari, kelebih agi ti bepalan ba pemakai bepelasarka manuk.

Enti nadai restoran makai jampat maya nya, eksposur rayat Sarawak ngagai gaya kulinari global kelebih agi nengah gerah tikas entarabansa baka KFC enggau McDonald’s ti ditaburka ba stesyen radio . Taja pan nadai palan makai jampat, promosyen tu ngasuh peranak deka nemu pasal konsep nya, lalu nyadika pelasar pemansang jemah ila.

## Kereban sanding
Sushi

nya siti pemakai Jipun digaga ari , selalu iya enggau sekeda gula enggau garam, ditambah enggau mayuh macham , baka sayur, enggau sebarang dagin, tang ke pemadu suah nya asil tasik (ke suah iya mentah tang tau dipanduk). Gaya sushi enggau chara mantaika iya mayuh macham, tang siti ramu kunsi iya nya "beras sushi", mega disebut enggau , tauka .

Pengaga sushi moden dipelabaka Hanaya Yohei, ke nengkebang nigiri-zushi, sebansa sushi ke pemadu dikelala kemaya hari tu, ke alai pemakai tasik diengkah ba atas beras cuka ke ditekan ngena jari, urung taun 1824 dalam timpuh Edo (1603–1867). Nya meh pemakai jampat kelas chōnin ba jeman Edo.

Sushi tu digaga ngena berau burak ti beleka sederhana, taja pan iya ulih disediaka ngena berau pirang tauka berau ti beleka pandak. Iya suah amat disediaka enggau pemakai tasik, baka sotong, belut, yellowtail, salmon, tuna tauka dagin gerama tiru. Sekeda bansa sushi nya enda makai sayur. Iya suah diberi enggau , wasabi, enggau kichap. Lubak Daikon tauka  nya pengiyas tebilang kena pemakai tu.

Sushi kekadang disaru enggau sashimi, pemakai ti bisi ikan mentah ti dihiris nipis tauka sekali-sekala dagin, nadai asi sushi.

## Malin
Sweden

**Sweden**, nama formal iya **Kingdom of Sweden**, nya siti menua Nordik ke bepalan ba Semenanjung Skandinavia ba Eropah Utara. Menua tu ngembuan sempadan enggau Norway ba utara enggau barat, enggau Finland ba sepiak timur

Enggau pemesai , Sweden nyadi menua Nordik ke pemadu besai lalu menua ke-5 pemadu besai ba Eropah. Indu nengeri enggayu nengeri ke pemadu besai ba menua tu ia nya Stockholm. Sweden ngenbuan populasyen 10.5 juta, enggau pemayuh tubuh ti baruh iya nya 25.5 iku peranak ba tiap kilometer persegi (66/mi persegi); urung 87% orang Sweden diau ba kandang nengeri ba setengah menua tengah enggau selatan. Kandang mengeri Sweden begulai mungkur 1.5% ari pemesai tanah iya. Ketegal menua tu panjai amat, entara 55°N ngagai 69°N, gaya hari Sweden mayuh macham.

## Nota


## Kereban sanding
Switzerland

**Switzerland**, enggau nama rasmi iya **Konfederasyen Switzerland**, iya nya sebengkah menua ti nadai pantai ti bepalan ba barat-tengah Eropah.

## Penyanding
Syafiq Kyle

**Mohd Syafiq Shamim bin Abdul Razak** (ada 24 Jun 1992), dikelala enggau nama **Syafiq Kyle**, nya siku pelakun Malaysia. Iya kala nyadi pemekit Hero Remaja 2011/12 beserimbai enggau Fattah Amin sereta Saharul Ridzwan, ke alai iya bulih lumur dua ba pekit nya. Kenyau ari nya, iya berengkah regas nyadi pelakun ba filem enggau televisyen.
Syarif Masahor

**Syarif Masahor bin Syarif Hassan**, tauka dikelala enggau nama **Sharif Masahor** nya bujang berani bansa Melayu ti bisi darah bansa Hadhrami ba Sarikei, Sarawak, Malaysia maya era Rajah Putih Brooke ba negeri nya.

## Kereban sanding
Tabuh

Tabuh nya munyi bebendai, gendang, tawak enggau
engkerumung ke ditebah besangkut-sangkut.
Empat bansa kereban nya begunaka empat iku
orang nabuh iya. Lebuh betabuh formal maya bisi
pengerami enggau maya Hari Gawai, orang ke
betabuh ngena ngepan penuh.
Lebuh maya betabuh, sida berengkah enggau
tebah bebendai, dientudika tempap gendang
palu tawak enggau pangkung engkerumung.
Pengelubah enggau penyampat tebah bebendai
nentuka pengelubah enggau penyampat rentak
tabuh.

## Malin
TVS (saluran TV Malaysia)

**TVS** (akronim ari nama lama iya, **TV Sarawak**) nya siti saluran televisyen linar linear Malaysia ke nyediaka berita enggau program ari negeri Sarawak ngagai serata negeri nya sereta ba serata Malaysia.

## Penerang
Tabi Maria

**Tabi Maria**, tauka dalam jaku Latin **Ave Maria**, sampi tradisional Katolik ngagai Maria, indai Jesus deka pinta sampi perentara iya. Sampi tu dikena Gerija Katolik Rom lalu nyadi paung sampi Angelus enggau Rosari. **Sampi Tabi Maria** mega dikena Gerija Ortodoks Timur enggau Ortodoks Oriental, sereta mayuh raban bukai dalam tradisyen Katolik, baka Anglikan, Katolik Bibas enggau Katolik Lama. Sekeda denominasyen Protestan baka Lutheran mega ngena sampi tu. Mayuh ari teks Salam Maria ulih ditemu ari Bup Luke.

## Teks Sampi
**Jaku Iban**
: Tabi ka nuan, Maria,
: ti penuh ulih nimit,
: Allah Taala sejalai enggau nuan.
: Nuan lebih berekat ari semua indu,
: lalu beberekat buah tubuh nuan, Jesus.
: O Maria, ti kudus,
: Indai Allah Taala
: Kami orang ti besalah
: minta nuan besembiang ka kami
: diatu lalu maya kami parai ila. 
: Amin.

**Jaku Latin**

: Ave Maria, gratia plena,
: Dominus tecum,
: benedicta tu in mulieribus,
: et benedictus fructus ventris tui, Iesus.
: Sancta Maria, Mater Dei,
: ora pro nobis peccatoribus, nunc, et in hora mortis nostrae.
: Amen

## Penerang ari Bup Kudus
Sampi tu ngulaika iti ayat ari Bup Luke: "*Tabi ke nuan Maria, ti penuh ulih nimit Allah Taala; Allah Taala bisi enggau nuan*" (Luke 1:28) enggau "*nuan lebih beberekat ari semua indu, lalu beberekat meh buah tubuh nuan, Jesus*." (Luke 1:42)

Ba Eropa Barat maya ngalih abad ke-13, sampi tu mina ari jaku-jaku tu enggau penambah nama "Maria" sepengudah jaku "Tabi", baka penerang ari St. Thomas Aquinas pasal sampi tu.
Taiwan

**Taiwan**, tauka nama resmi iya **Republik China**  nya sebengkah menua ba Asia Timur. Pulau besai Taiwan ke mega dikelala enggau nama Formosa, ba entara Tasik China Timur enggau Selatan ba Tasik Pasifik barat laut, enggau Republik Rakyat China (PRC) ba barat laut, Jipun ba timur laut, enggau Filipina ba selatan. Iya ngembuan pemesai 35,808 kilometer persegi (13,826 batu persegi), enggau bukit ti nguasa dua pertiga timur enggau tanah rata ba tiga pertiga barat, ke alai populasyen iya ti balat urban. Kandang menua ke dipegulai ke dikuasa Taiwan bisi 168 bengkah pulau . dalam semua mungkur . Kandang nengeri metropolitan ti pemadu besai ditumbuhka Taipei (indu nengeri), Nengeri Taipei Baru, enggau Keelung. Nengah urung 23.9 juta iku orang, Taiwan entara menua ke pemadu mayuh mensia.

## Kereban sanding



## Nota
Tanah berenyang

**Tanah berenyang** nya fenomena pejalai mua bumi ti nyadi ketegal pejalai ngenyit ba permukaan bumi ti bebatu. Tanah berenyang nyadi lebuh tenaga ke disimpan ba dunya, selalu iya dalam tukuh geseran batu, dilepaska enggau ngenyit.

Tanah berenyang disukat ngena perengka ke dikumbai Skala Richter. Tanah berenyang tu ulih diberi gred satu ngagai semilan bepelasarka pemesai iya bepelasarka skala Richter. Tanah berenyang mega ulih disukat ngena Skala Mercalli. Getar suah nyadi tang ukai semua iya chukup kering ngasaika iya.

Tenaga tu dipansutka ngagai permukaan bumi ngasuh gelumbang tanah berenyang. Pansik saintifik pasal tanah berenyang enggau gelumbang iya dikelala enggau nama seismologi (ari leka jaku Gerika σεισμός seismos "tanah berenyang").
Tanchut

**Tanchut** nya sebansa gari ti dikena ba bagi baruh tubuh ari pinggang nutup kededua kaki beserara nyentuk ngagai tikas buku lali, (dibandingka enggau kain ti ngerentang kededua kaki baka sarung, skirt enggau baju).

Tanchut tu ulih dibagi nitihka pemanjai iya:

* Tanchut pandak: sukat ari pinggang nyentuk ke tikas lutut tauka kurang agi
* Tanchut panjai: sukat ari pinggang nyentuk ke tikas lutut
Tanda regang

**Tanda regang** (), siti engkebut berekat ke digaga sekeda denominsayen Kristian. Berekat tu digaga enggau chara ngesan regang ti tegak ba tubuh ngena jari kanan, suah disempulang enggau jaku tauka mental macha formula Triniti: “Dalam nama Apai, enggau Anak, enggau Roh Kudus.

## Penyanding
Tajau

**Tajau** sebengkah ari kereban lama bansa Iban ti suah bisi ba sesebuah ruang bilik. Tajau mega dikembuan bansa-bansa bukai ba Borneo baka Kadazan, Dusun, Murut enggau bansa Dayak ke bukai. 

## Sejarah enggau Guna
Nitihka pansik, tajau berengkah bisi di menua kitai ba Borneo tu kenyau ari abad ke-12 iya nya lebuh pedagang ari menua China datai di menua kitai. Dulu menya, tajau dikena nukar barang baka beras, padi, sayur, telu masin, garam, gula enggau mayuh agi barang ke guna kitai besehari-sehari.

Kelimpah ari nya, raban bansa lban mega bulih tajau ari sida bujang berani ke mai tajau pulai ke menua sepengudah ngayau. Tajau tu suah dikena lebuh maya ngintu pengawa Gawai Kenyalang. Tajau ke bansa tu dipelabaka bisi semengat sereta mai tuah ngagai orang ke beempuiya. Nya kebuah, tajau bansa tu enda tau enda diintu sereta diberi makai. Enti intu enda chukup, dia iya tau mai pemedis ngagai orang ke nguan bilik ti ngempu iya. 

Sekeda bansa tajau ti pemadu berega ba bansa lban iya nya tajau Segiu, Ningka, Menaga, Betanda, Rusa, Pantar Rusa Alas, Salang-alang, Pereni, Lambing enggau ti bukai. 

**Nyimpan utai tanam**

Kelia, tajau suah dikena nyimpan padi, beras, tuak enggau barang berega baka emas, gari enggau ngepan asal lban. Nyau kelama-lama bansa Iban ngasaika tajau tu sebengkah ari pesaka ke berantu lalu sida arapka tajau ngembuan semengat baka utai idup. Nya alai, iya lalu nyadi reta ke berega sereta kereban ti beguna kelebih agi ba pengawaritual baka nyadika sabang ngagai manang ba pengawa merubat.

**Nyimpan bangkai orang ke mati**

Tajau mega nyadika baya sereta kelai lubang orang ke mati. Pia mega iya dikena ba pengawa ngerapuh bangkai iya nya pengawa ke ngintu pemati orang ke enda temu bangkai tang iya udah ditemu lesi laya sulai. Nyadi, tajau nya mih ganti tubuh iya ti udah parai lalu disenggai sebedau ditumbakka ba pendam.

Sebedau bisi undang-undang menua ke nyadi lalau kitai kemaya hari tu, tajau dikena mayar ukum nitihka Adat Tusun Tunggu. Suah agi, atur ke begunaka tajau dikena mayar ukum tunggu nya bekaul enggau penyalah berat baka penyalah munuh, enchuri, ngerusak reta enggau umai orang sereta penyalah bukai ti ngelanggar adat enggau penti pemali. Enti orang ditemu ngereja penyalah munuh, iya dipinta mayar tunggu ngena tajau ke tanda adat pati nyawa. 

Dulu kelia, tajau mega dikena ngambi ulun orang bukai ti deka diambu kitai ke diri sebilik nengah adat nembang ulun. Kelimpah ari nya mega, iya nyadika derian maya jadi melaki bini sereta nyadi pemai orang ke bebini tauka belaki nguai. 

## Kereban sanding
Tali

**Tali** nya tali serat, dibelit tauka dianyam begulai dikena nambahka pengering dikena narit enggau nyambung. Iya ngembuan penegap tegang tang kelalu fleksibel dikena meri penegap tekan (chunto, iya ulih dikena narit, ukai nekan). Tali tebal agi sereta tegap agi ari benang, tauka akar.

Utai ke suah dikena ngasilka tali nyengkaum serat asal baka serat Manila, rami, linen, kapas, coir, jute enggau sisal. Serat tiru dalam pengawa ngasilka tali nyengkaum polipropilena, nilon, poliester (chunto PET, Vectran), polietilena (chunto Spectra) enggau Aramid (chunto Twaron, Technora enggau Kevlar). Bisi tali diasilka enggau chara nyampur beberapa iti serat tauka ngena serat ko-polimer. Tali mega ulih digaga ari serat logam. Kelimpah ari nya, tali mega udah diasilka ari utai ke bisi serat baka sutera, bulu bedus, enggau bulu, tang tali ke baka nya enda mayuh ditemu. Rayon tu serat ti dikitar semula ti dikena ngasilka tali hiasan.

Tali beguna amat dalam bidang baka pengawa ngaga, bejalai tasik, pejalai, lumba enggau main sereta komunikasyen lalu udah bisi kenyau ari jeman prasejarah. Ungkup ngikat tali, mayuh bengkah simpul udah diperambu ungkup mayuh macham guna. Pulley dikena ngarahka daya tarit ngagai tunga bukai, lalu engka dikena nempa pengelebih mekanikal, ngemendarka beberapa tali tali bekunsi beban sereta ngelipatka daya ti dikena ba ujung. Winch enggau capstan nya mesin ti digaga dikena narit tali.
Taoiseach

**Taoiseach**  nya pala perintah tauka menteri besai menua Republik Ireland. Opis tu dichiri Presiden Ireland lebuh Dáil Éireann (dewan baruh Oireachtas, dewan undang-undang menua Ireland) dichiri lalu pemegai opis nya mesti ngetanka sukung ari majoriti dalam Dáil ngambika mengkang megai pengawa nya.

Leka jaku Ireland ** mai reti "tuai" tauka "kepala", lalu diterima dalam Konstitusyen Ireland taun 1937 nyadika gelar "Tuai Perintah tauka Menteri Besai". Iya nya gelar rasmi tuai perintah dalam jaku English enggau Irish, lalu enda dikena ungkup menteri besai menua bukai, ti nganti nya disebut dalam jaku Irish ngena leka jaku ke suah dikena iya nya . Frasa *an Taoiseach* kadang-kadang dikena dalam konteks jaku English ti bukai, lalu reti iya sama enggau "the Taoiseach".

Penyandang Taoiseach nya Simon Harris, TD, tuai Fine Gael, ti ngambi pengawa tu maya 9 April 2024 berindik ari pengelengka pangku pengawa Leo Varadkar enggau ba baruh putar ti diperambu nyadi sebagi ari sempekat gempung entara Fianna Fáil, Fine Gael, enggau Green Party. Varadkar mangku pengawa nya ari bulan Disember 2022 lalu Micheál Martin, TD mangku pengawa nya ari bulan Jun 2020 nyentuk Disember 2022 nyadi sebagi ari sempekat nya. Varadkar mantaika surat ngelengka pangku pengawa nyadi Taoiseach ngagai Presiden kena 8 April 2024; iya diganti Simon Harris ba hari siti pengudah iya dipilih sereta dichiri Dáil, nyadi pemesai opis ke pemadu biak dalam sejarah nengeri.

## Penyanding
Tarak

**Tarak** tauka **murid** nunjukka sebarang orang ti benung belajar. Kadang-kadang leka jaku tu diinterpretasyenka enggau chara ti bebida ba sekeda menua tauka ba sekeda kes. Nembiak nya leka jaku ti ngemendarka dikena madahka sida ti bebendar deka kiruh, ngamal sereta macha penemu pasal sekeda sains, disiplin tauka seni. Utai ti normal nembiak dipasukka ngagai program belajar formal, taja pan sida mega ulih belajar kediri tauka enda formal.
Tasik Hindi

**Tasik Hindi** iya nya ketiga pemadu besai ari lima bagi menua tasik dunya, ti mungkur  tauka kira-kira 20% ari ai ba mua Bumi. Iya di sempadan enggau Asia ba utara, Afrika ba barat enggau Australia ba timur. Ba selatan iya di sempadan enggau Tasik Selatan, tauka Antartika, bepanggai ba definisyen ke dikena. Ba sepemanjai teras iya, Tasik Hindi ngembuan tasik marginal, tauka pelilih menua ti besai, baka Tasik Andaman, Tasik Arab, Teluk Bengal, enggau Tasik Laccadive.

## Kereban sanding
Tasik Ireland

**Tasik Ireland**  nya siti tasik sepemesai  ti nyerekang pulau Ireland enggau Britain Raya. Iya disambung enggau Tasik Celtic ba selatan nengah Saluran St George enggau ngagai Tasik Dalam ba Pantai Barat Scotland ba utara ulih Saluran Utara. Anglesey, Wales Utara, nyadi pulau ke pemadu besai ba Tasik Ireland, lalu ditangkan enggau Pulau Man. Istilah ***Tasik Manx*** engka bisi dikena sekali-sekala (,  , ).

Ba garis pantai iya bisi Scotland ba utara, England ba timur, Wales ba tenggara, Ireland Utara enggau Republik Ireland ba barat. Tasik Ireland ngembuan pemerat ekonomi ke besai ngagai dagang pelilih menua, kapal enggau pengangkut, sereta mega pengawa berikan enggau pemansut kuasa dalam tukuh kuasa angin enggau palan kuasa nuklear. Trafik ninting taun entara Great Britain enggau Ireland lebih 12 juta iku penumpang enggau 17 juta tan (17,000,000 tan panjai; 19,000,000 tan pandak) barang ke didagang.

## Malin


## Nota
Tasik Mediterranean

**Tasik Mediterranean** nya siti tasik ke besambung enggau Tasik Atlantik, dikelingi Lembangan Mediterranean lalu nyau deka abis dikurung tanah: ba utara Eropah Selatan enggau Anatolia, ba selatan Afrika Utara, ba timur Levant di Asia Barat, lalu ba barat nyau deka dikurung garis entara menua Moroko–Sepanyol. Mediterranean udah nyadi palan tengah dalam sejarah tamadun Barat. Bukti geologi nunjukka urung 5.9 juta taun ke udah, Mediterranean udah diputuska ari Atlantik lalu sebagi tauka abis kering dalam timpuh urung 600,000 taun maya krisis pemasin Messinian sebedau diisi baru ketegal bah Zanclean urung 5.3 juta taun ke udah.

## Penyanding
Tasik Pasifik

**Tasik pasifik** iya nya bagi ti pemadu besai sereta dalam ari lima bengkah bagi tasik Bumi. Iya ngerembai ari Tasik Artik di utara ngagai Tasik Selatan (tauka, bepanggai ba definisyen, ngagai Antartika) di selatan, lalu di sekat benua Asia enggau Australia di barat enggau Amerika di timur.
Tatau

**Tatau** nya siti mengeri mit ke nyadi indu Pelilih Menua Tatau (4,945.8 kilometer persegi) ba Begian Bintulu, Sarawak, Malaysia. Penyampau tubuh diripotka pelilih menua nya ungkup Tatau (taun 2010 ngitung tubuh) iya nya 30,383 iku. Tatau nyadi pelilih menua ba taun 1987. Sebedau nya, pelilih tu nyadi pelilih mit di baruh Pelilih Menua Bintulu. Jaku ke mayuh dikena ba endur tu iya nya Jaku Iban, Kenyah, Beketan enggau Punan.

## Pelajar
### Sekula sekondari
*SMK Tatau

### Sekula primari
*SK Tatau
*SJK(C) Chung Hua Tatau
*SK Ulu Kakus
*SK Tatau
*SK Sungai Bagiau
*SK Sangan Iban
*SK Rumah Keseng
*SK Rh Tayai
*SK Ng Tau
*SK Ng Penyarai
*SK Kuala Tatau
*SK Kuala Serupai
*SK Kuala Annau
*SK Kelawit
*SK Nanga Tau
*SK Nanga Muput
*SK Rumah Barrau

## Projek Jalai Alun Pan Borneo
Nyadi sebagi ari Jalai Besai Pan Borneo, Tatau dipasuk dalam kontrak pakej kereja (WPC09) ari Sg. Jematan Arip ngagai Simpang Padang Bilun Bintulu. Batang perambu iya nya ngangkatmanah jalai ke diatu ari lurung dua jalai ngagai lurung empat jalai dua sereta ngaga jematan selari baru ba tisi projek nya, nyengkaum Jematan besai Batang Tatau. Iya diambi kunteriktor ‘turnkey’, Lebuhraya Borneo Utara (LBU) Sdn Bhd lalu kunteriktor besai WPC tu iya nya KKBWCT Joint Venture Sdn Bhd.

## Perintah
Semua pelilih Tatau dipegai Lembaga Pembangunan Bintulu (BDA) seraya pelilih mit iya, Kuala Tatau ti nyambung iya enggau Balingian di pelilih Mukah di baruh pegai Dalat enggau Kaunsil Pelilih Mukah (MDDM).

## Perengka jalai
### Bas

## Penyanding
Taun Baru

**Taun baru** iya nya maya tauka hari endur taun kalendar baru berengkah lalu ngira taun kalendar nya nambah satu. Mayuh budaya ngintu pengawa nya ngena sekeda chara. Dalam kalendar Gregorian, sistem kalendar ti pemadu mayuh dikena kemaya hari tu, Taun Baru nyadi kena 1 Januari (Hari Taun Baru, ditangkanka Malam Taun Baru). Tu mega hari keterubah dalam taun dalam kalendar asal Julian enggau kalendar Rom (pengudah taun 153 SM).

Budaya bukai ngintu Hari Taun Baru tradisional tauka pengarap sida nitihka adat sida empu, biasa iya (taja pan enda seruran) ketegal sida ngena kalendar bulan tauka kalendar lunisolar. Taun Baru China, Taun Baru Islam, Taun Baru Tamil (Puthandu), enggau Taun Baru orang Judah entara chunto ke tebilang. India, Nepal, enggau menua bukai mega ngintu Taun Baru nitihka haribulan nitihka kalendar sida empu ti ulih mindah ba kalendar Gregorian.

## Kereban sanding
Tasik China Selatan

**Tasik China Selatan** nya tasik marginal ari Tasik Pasifik Barat. Iya ba adan utara enggau China Selatan, ba barat enggau Semenanjung Indochina, ba timur enggau pulau-pulau Taiwan enggau barat laut Filipina (Luzon, Mindoro enggau Palawan), lalu ba selatan ngagai Borneo, timur Sumatera enggau Pulau Bangka Belitung, ti mungkur pemesai urung 3,500,000 km² (1,400,000 batu persegi). Iya besambung enggau Tasik China Timur nengah Selat Taiwan, Tasik Filipina nengah Selat Luzon, Tasik Sulu nengah selat ngelingi Palawan, enggau Tasik Jawa nengah Selat Karimata enggau Bangka. Teluk Thailand enggau Teluk Tonkin nyadi sebagi ari Tasik China Selatan. 

$3.4 trilion ari $16 trilion kapal maritim dunya nengah Tasik China Selatan dalam taun 2016. Rizab minyak enggau gis asli udah ditemu ba kandang endur nya. Pasifik Tengah Barat ngarika 14% ari pengawa berikan komersial dunya dalam taun 2010.

Pulau-pulau Tasik China Selatan, ti begulai mungkur sekeda kluster kepulauan ke tebal agi pulau-pulau mit ti nadai orang nguan, pulau-pulau mit (cays enggau shoals), terumbu karang enggau bukit tasik ti beratus bengkah, dipegai sekeda menua ti berebutka dawa kuasa. Tuntut tu mega bisi dipeda ba mayuh macham nama ti dikena ba pulau-pulau enggau tasik.
Tasik

**Tasik** nya ai masin ti besambung ti mungkur lebih ari 70 peratus ari mua Bumi. Tasik nyadi moderat iklim Bumi lalu bejalaika tanggung pengawa ti beguna dalam putar elemen ai, karbon, enggau nitrogen. Taja pan tasik udah dilawa sereta dipansik kenyau ari kelia, tang pansik saintifik pasal tasik—oseanografi—mayuh agi bepun ari pejalai Kapten James Cook ke mansik Tasik Pasifik entara taun 1768 enggau 1779.
Tawau

**Tawau** (), kala dikelala enggau nama **Tawao**, nya indu Pelilih Menua Tawau ba Sabah, Malaysia. Nengeri tu nengeri ketiga pemadu besai ba Sabah, sepengudah Kota Kinabalu enggau Sandakan. Iya bepalan ba Semenanjung Semporna ba tebing tasik tenggara nengeri tu ba palan pentadbiran Begian Tawau, ti di garis entara Tasik Sulu ba timur, Tasik Sulawesi ba selatan ba Teluk Cowie sereta bekunsi garis entara menua enggau Kalimantan Utara, Indonesia. Nengeri tu ngembuan penyampau tubuh dipelabaka naka taun 2020, iya nya 330,797 iku. Kandang mengeri nya ngembuan penyampau tubuh 372,615 iku ba Ngitung Penyampau Tubuh 2020.

## Malin
Taylor Swift

**Taylor Alison Swift** (ada 13 Disember 1989) nya siku penyanyi enggau penulis lagu ari Amerika Serikat. Dikelala enggau pengawa nulis lagu autobiografi sereta penemu baru seni, Swift seiku orang ti bepengaruh dalam budaya popular sereta subjek ti dikerinduka mensia mayuh.

Swift nyain dalam Big Machine Records kena taun 2005 lalu mungkalka pengawa iya nyadi penanyi lagu kauntri enggau album *[[Taylor Swift (album)|Taylor Swift]]* (2006) sereta *[[Fearless (album Taylor Swift)|Fearless]]* (2008). Single "Teardrops on My Guitar", "Love Story", sereta "You Belong with Me" ditemu pemujur crossover ba format radio menua enggau pop. *[[Speak Now]]* (2010) ngerembaika munyi lagu pop kauntri iya enggau kuing lagu rok, lalu *[[Red (album Taylor Swift)|Red]]* (2012) dipansik pengaruh elektronik. Swift ngatur baru identiti seni iya ari genre kauntri ngagai pop enggau album synth-pop *[[1989 (album)|1989]]* (2014); pengawa meresa media ti nangkanka nya meri inspirasyen ngagai hip-hop–imbued *[[Reputation (album)|Reputation]]* (2017). Dalam kandang taun 2010-an, iya ngumpul lagu tunggal lumur satu ba *Billboard Hot 100* Amerika Serikat "We Are Never Ever Getting Back Together", "Shake It Off", "Blank Space", "Bad Blood", sereta "Look What You Made Me Do". 

Mindah ngagai Republic Records ba taun 2018, Swift mansutka album pop elektrik *[[Lover (album)|Lover]]* (2019) lalu ngerikod baru empat ari enam album keterubah iya ketegal penyarut enggau Big Machine. Iya ngerikut genre indie folk ba taun 2020 enggau album *[[Folklore (album Taylor Swift)|Folklore]]* enggau *[[Evermore]]*, pulai baru ngagai genre synth-pop enggau album *[[Midnights]]* (2022) sereta *[[The Tortured Poets Department]]* (2024), lalu bisi ngengkahka soft rock dalam *[[The Life of a Showgirl]]* (2025). Lagu-lagu "Cardigan", "Willow", "All Too Well (Taylor's Version)", "Anti-Hero", "Cruel Summer", "Is It Over Now?", "Fortnight", enggau "The Fate of Ophelia" bisi dalam charta Hot 100. Eras Tour iya (2023–2024) nya pejalai konsert keterubah ti bulih $1 billion, enggau filem ti bekaul enggau iya, *[[Taylor Swift: The Eras Tour]]* (2023), nyadi filem konsert ti pemadu mayuh bulih duit dalam sejarah.

Swift semina siku aja artis ke kala dipilih nyadi Artis Rikut Global IFPI lima kali. Rikut lapan iti album iya udah dijual lebih sejuta iti minggu keterubah di A.S. Penabur berita baka *[[Rolling Stone]]* enggau ''Billboard'' udah ngengkahka Swift entara artis pemadu besai sepanjai maya. Iya nyadi individu keterubah ari seni ke diberi gelar ''Time'' Orang dalam Taun tu (2023). Anugerah iya nyengkaum 14 Anugerah Grammy—nyengkaum rikod empat menang Album Taun—enggau Anugerah Primetime Emmy. Swift nyadi artis ke pemadu mayuh bulih anugerah ba Anugerah Muzik Amerika, Anugerah Muzik Billboard, enggau Anugerah Muzik Video MTV. Subjek ke mayuh dipansutka media, iya ngembuan peminat global ke dikelala enggau nama Swifties.
Te

**Te** nya ai irup aromatik ti disediaka enggau chara nuang ai angat tauka mansau ba atas daun *[[Camellia sinensis]]* ti udah diperubat tauka baru, semak ti seruran gadung asal ari Asia Timur ti nyangka bepun ari garis entara menua barat daya China enggau utara Myanmar. Te mega digaga, tang jarang, ari daun *[[Camellia taliensis]]*. Pengudah ai amat, te nyadi ai irup ti pemadu mayuh diirup ba dunya. Mayuh macham bansa teh; bisi sekeda bisi asai ti ngasuh sejuk, pait mimit, lalu bisi mega ke bisi bansa te ti nyengkaum enda manis, asai bungai, tauka rumput. Teh bisi empas meransang ba mensia, kelebih agi ketegal kandung kafein iya.

## Malin
Tebedu

**Tebedu** (dikelala mega enggau nama Bandar Mutiara) iya nya sebuah mengeri garis entara menua ba bagi menua Serian di barat daya Sarawak, Malaysia, ba garis entara menua Indonesia-Malaysia. Mengeri tu bepalan urung  selatan indu nengeri iya nya Kuching. Iya nyadi penuduk pentadbiran ungkup Pelilih Menua Tebedu.

Tebedu nyadi jalai keterubah sereta mega jalai besai meraka darat entara Malaysia enggau Indonesia. Iya bepalan ba sepemanjai jalai besai ti nyambung Kuching, Sarawak enggau Pontianak, Kalimantan Barat. Nengeri ba sepiak garis entara menua Indonesia iya nya Entikong. Dalam taun 2010, Direktor Matrade Sarawak Omar Mohd Salleh madahka lebih 90% dagang eksport Sarawak nengah Sungai Tujoh (ba garis entara menua enggau Brunei) tauka nengah Tebedu.

Tebal agi peranak bandar tu peranak asal ari raban bansa Bidayuh. Raban bansa China ke mit bejalaika pengawa dagang runchit enggau dagang ti meri utai ke diguna ninting hari ngagai tumpuk pendiau nya.

Genturung pendiau ke besemak nyengkaum:
* Kampung Entubu  barat daya
* Kampung Bengan  barat laut
* Kampung Tama  timur laut
* Kampung Sijijak  barat laut
* Kampung Sungan  utara
* Kampung Tesu  timur

## Penyanding
Ted Bundy

**Theodore Robert Bundy** (Nama ada, **Theodore Robert Cowell**; ada maya 24 November 1946&nbsp;– 24 Januari 1989) iya nya siku pemunuh besiri Amerika ti naban, masung, sereta munuh bepuluh iku indu enggau nembiak indu ke agi biak maya taun 1970-an. Pengudah lebih sedekad nyangkal, sebedau iya dibunuh iya ngaku tiga puluh iti kes munuh. Penyampau semua mansa iya nyangka mayuh agi enggau anggar ari 36 ngagai engka 100 iku orang ke dibunuh.

Modus operandi Bundy biasa iya nya nyengkaum simulasyen ngembuan penanggul ba tubuh dikena ngasuh tagat iya begunaka bantu tauka nipu iya ngambika pechaya iya siku orang ti bekuasa. Iya udah nya deka ngumpan mansa iya ngagai sebuah kerita ti dipaking ba endur ti lebih sunyi, lalu ba maya nya iya deka bludgeon iya enda sedarka diri, udah nya nagang iya ngena gari jari sebedau mai mansa iya ngagai endur ti jauh ngambika dipejal seksual lalu dibunuh. 

Bundy suah ngabas baru bangkai orang ke ditabanka iya, ngintu sereta ngereja pengawa seks ba bangkai nya nyentukka pengurai enggau pengerusak jelu siga ngasuh interaksyen ke bukai enda ulih dikereja. Iya udah netak pala enda kurang ari dua belas iku mansa iya, lalu nyimpan pala sida ti udah diputung nyadika kenang dalam apartment iya. Bisi sekeda maya, Bundy nyerungkai rumah maya malam hari lalu ngeluska, ngeluska, nyekat enggau/tauka ngereja pengawa seksual ngagai mansa iya lebuh sida tinduk.

Dalam taun 1975, Bundy ditangkap lalu dijil di Utah ketegal pengawa nabanka orang enggau chara ti balat sereta nguji nyerang orang enggau chara jenayah. Iya udah nya nyadi saspek dalam rintai kes munuh ti bedau diputarka ti majak panjai ba sekeda nengeri. Betapi enggau dawa munuh di Colorado, Bundy ngaga dua iti pengawa ngelarika diri ti dramatik lalu ngereja pengawa nyerang ke bukai di Florida, nyengkaum tiga iti pengawa munuh, sebedau ditangkap baru dalam taun 1978. Ungkup pengawa munuh orang di Florida, iya nerima tiga iti ukum mati dalam dua iti pengawa bechara, lalu dibunuh ba kerusi elektrik pukul 1978. Rumah Jil Negeri Florida kena 24 Januari 1989.

## Kereban sanding
Terabai

**Terabai** nya kereban dikena nyaga diri maya perang ari serang munsuh. Kereban tu dikena ba jari lalu selalu iya disempulang enggau senyata bukai baka ilang tauka pedang.
Terengganu

**Terengganu Darul Iman** (Jawi: ترڠݢانو دار الإيمان) tauka nama pandak iya **Terengganu** (sebut Melayu Terengganu: *Tranung*, Kelantan-Pattani: *Ganu*) nya siti negeri dalam Malaysia. Terengganu bepalan ba Pantai Timur Semenanjung Malaysia. Indu nengeri negeri tu Kuala Terengganu.

## Penyanding
Teresa Teng

**Teng Li-chun** (Jaku China: 鄧麗君; Jaku Kanton: Dang6 Lai6 Gwan1, Jaku Min Selatan: Tēng Lē-kun; 29 Januari 1953 – 8 Me 1995), tauka **Teresa Teng**, iya nya siku penanyi, pelakun, enggau pemuzik ari Taiwan. Iya dianggap siku ari penyanyi Asia ti pemadu mujur sereta bepengaruh sepanjai maya, lalu dikumbai nyadi "Ratu Abadi Pop Asia".

## Kereban sanding
The Cranberries

**The Cranberries** nya siti raban rock Ireland ke ditumbuhka ba Limerick, Ireland, maya taun 1989. Nama asal raban tu **The Cranberry Saw Us** lalu mungkur penanyi Niall Quinn, pemain gitar Noel Hogan, pemain bass Mike Hogan, and enggau pemain dram Fergal Lawler; Quinn lalu diganti enggau tuai penanyi Dolores O'Riordan maya taun 1990, sereta raban tu nukar nama sida nyadi Cranberries. Raban tu ngeklasifikasyenka diri nyadi raban rock alternatif, tang ngemasukka aspek rock indie, pop jangle, pop dream, rock rayat, paska-punk, enggau pop rock ngagai lagu sida.

## Kereban sanding